Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 3 Pv 296/13/6606	Lučenec, 25.6.2013
EEČ : 2-47-109-2013

U Z N E S E N I E

Trestná vec:	obvinený XXXXX 
Zločin:	Úverový podvod podľa § 222 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinený XXXXX dňa 22.02.2012 v pobočke XXXXX v žiadosti o poskytnutie úveru číslo 004731723 uviedol nepravdivé údaje o svojom príjme a medzi požadovanými dokladmi potrebnými k posúdeniu schopnosti žiadateľa splácať úver predložil aj rozhodnutie Sociálnej poisťovne ústredia Bratislava číslo 531219351 z 08.12.2011 o zvýšení výsluhového dôchodku na 485,30 € mesačne, vystavené na meno obvineného XXXXX, ktoré mu po vzájomnej dohode zabezpečil obvinený XXXXX a na podklade týchto údajov s obvineným XXXXX bola dňa 23.02.2012 v Lučenci uzavretá zmluva o XXXXX spotrebiteľskom úvere číslo XXXXX, ktorej predmetom bolo poskytnutie úveru vo výške 6 000,- €, pričom obvinený XXXXX peniaze aj prevzal a zmluvne sa zaviazal, že poskytnutý úver spolu s príslušným navýšením uhradí v pravidelných 60-ich mesačných splátkach po 164,58 €, avšak zmluvne stanovené mesačné splátky neuhrádzali, čím pre XXXXX, a.s.,  XXXXX  XXXXX  spôsobili   škodu   vo výške  6 401,51  € 

lebo je trestné stíhanie neprípustné podľa § 9 odsek 1 písmeno d/

Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície v Lučenci pod sp. zn. ORP-314/OEK-LC-13 zo 16.05.2013 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX a XXXXX za zločin úverového podvodu formou spolupáchateľstva podľa § 20 k § 222 odsek 1, 3 písmeno a) Trestného zákona na skutkovom základe uvedenom vo výrokovej časti tohto uznesenia.
	
	V priebehu vyšetrovania bolo zistené, že obvinený XXXXX zomrel dňa 18.05.2013 v XXXXX, pričom do vyšetrovacieho spisu bolo zadovážené aj oznámenie o úmrtí. 

	Z toho dôvodu bola trestná vec obvineného XXXXX uznesením vyšetrovateľa Okresného riaditeľstva PZ, Odboru kriminálnej polície v Lučenci sp. zn. ORP-314/OEK-LC-13 z 30.05.2013 podľa § 21 odsek 1 Trestného poriadku vylúčená zo spoločného konania na samostatné konanie pod sp. zn. ORP-348/OEK-LC-13.

	V zmysle ustanovenia § 215 odsek 1 písmeno d/ Trestného poriadku prokurátor zastaví trestné stíhanie, ak je neprípustné podľa § 9 Trestného poriadku.

	Podľa § 9 odsek 1 písmeno d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Na základe týchto dôvodov som preto rozhodol tak, ako je to uvedené vo výrokovej časti tohto uznesenia.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor